उनका वि वाह अपने एक दोस्त की पत्नी की बहन से हुआ था जिसे उन्होंने स्पष्ट रूप से बता दिया था कि बड़ा आदमी बनने की बजाय वे एक अच्छे कॉलेज में अध्यापक के रूप में छात्रों को पढ़ाने का काम करना चाहते हैं। अध्यापन कार्य से वे जीवन पर्यन्त जुड़े रहे। संस्कृत हमेशा ही उनका प्रिय विषय बना रहा और इसे बच्चों को पढ़ाते भी रहे। शास्त्री जी Philosophical Principles of Charak Sanhitaa विषय को लेकर डॉक्टरेट प्राप्त करने वाले सौराष्ट्र यूनिवर्सिटी के पहले और भारत के 151 वें विद्यार्थी बने। प्रारंभ में स्कूल के अध्यापक के रूप में उन्होंने कार्य किया। 20 नवम्बर 1976 को उन्होंने गवर्नमेंट आयुर्वेद कालेज, भावनगर में अध्यापन शुरु किया। बाद में वे बड़ौदा एवं अहमदाबाद में भी रहे। गवर्नमेंट आयुर्वेद कॉलेज बड़ौदा से वे सन् 1990 को सेवानिवृत्त हो गए। सेवानिवृत्ति के बाद भी वे शिष्यों को संस्कृत पढ़ाने का कार्य नि:स्वार्थ भाव से करते थे।